Όρος Λόγκαν

To όρος Λόγκαν (αγγλικά: Mount Logan) είναι η ψηλότερη κορυφή του Καναδά και δεύτερη ψηλότερη στη Βόρεια Αμερική, μετά το όρος ΜακΚίνλεϊ (Ντενάλι). Το βουνό πήρε το όνομά του από το Σερ Ουίλιαμ Έντομοντ Λόγκαν, ένα Καναδό γεωλόγο και ιδρυτή της Γεωλογικής Έρευνας του Καναδά (Geological Survey of Canada, GSC). Το όρος Λόγκαν βρίσκεται εντός του εθνικού πάρκου και καταφυγίου Κλουάνε, στο νοτιοδυτικό Γιούκον και είναι η αφετηρία των παγετώνων Χάμμπαρντ και Λόγκαν. Το όρος Λόγκαν θεωρείται ότι έχει τη μεγαλύτερη περίμετρο από κάθε μη ηφαιστειακό βουνό στη Γη (κάποια ασπιδοηφαίστεια πιστεύεται ότι είναι μεγαλύτερα σε μέγεθος και μάζα), με τον ορεινό όγκο να περιλαμβάνει έντεκα κορυφές ψηλότερες από 5.000 μέτρα.

Εξαιτίας της ενεργής τεκτονικής ανόδου, το όρος Λόγκαν εξακολουθεί να αυξάνει το ύψος του. Πριν το 1992, το ακριβές ύψος του όρους Λόγκαν ήταν άγνωστο και οι τιμές ποικίλαν από 5.959 μέτρα μέχρι 6.050 μέτρα. Το Μάιο του 1992, μια αποστολή του GSC ανέβηκε στο όρος Λόγκαν και μέτρησε με GPS ότι το όρος Λόγκαν είχε ύψος 5.959 μέτρα (19.551 πόδια). 

Ο καιρός είναι εξαιρετικά ψυχρός πάνω και κοντά στο όρος Λόγκαν. Στο οροπέδιο των 5 χιλιομέτρων, η θερμοκρασία του αέρα ποικίλει από −45 °C (−49 °F) το χειμώνα μέχρι κοντά στο μηδέν το καλοκαίρι, με μέση ετήσια τιμή κοντά στους −27 °C (−17 °F). Μικρή ποσότητα χιονιού λιώνει με αποτέλεσμα την παρουσία ενός σημαντικού στρώματος πάγου που σε ορισμένα σημεία έχει βάθος σχεδόν 300 μέτρα.

 Κορυφές του ορεινού όγκου 

Ο ορεινός όγκος του όρους Λόγκαν θεωρείται ότι περιέχει όλες τις περιβάλλουσες κορυφές με έξαρμα μικρότερο από 500 μετρά.

 Κορυφή  Ύψος  Έξαρμα  ΣυντεταγμένεςΚύριαMt. Logan bivouac.com. Ανακτήθηκε την 16 Ιουνίου 2012  5.959 μέτρα  5.250 μέτρα πάνω από το πέρασμα Μεντάστα  Κορυφή Φιλίπ (Δυτική) Philippe Peak bivouac.com. Ανακτήθηκε την 16 Ιουνίου 2012  5.925 μέτρα  265 μέτρα  Λόγκαν Ιστ Πικ (κορυφή Στιούαρτ) Logan East Peak bivouac.com. Ανακτήθηκε την 16 Ιουνίου 2012  5.898 μέτρα  198 μέτρα  Χιούστονς Πικ Houston's Peak bivouac.com. Ανακτήθηκε την 16 Ιουνίου 2012  5.740 μέτρα  100 μέτρα  Προσπέκτορ Πικ Prospector's Peak bivouac.com. Ανακτήθηκε την 16 Ιουνίου 2012  5.644 μέτρα 344 μέτρα  κορυφή AINA AINA Peak bivouac.com. Ανακτήθηκε την 16 Ιουνίου 2012  5.630 μέτρα  130 μέτρα  Ράσελ ΠικRussell Peak bivouac.com. Ανακτήθηκε την 16 Ιουνίου 2012  5.580 μέτρα  80 μέτρα  Τυδόρ Πηκ (Λόγκαν Νορθ Πικ)Tudor Peak (Logan North Peak bivouac.com. Ανακτήθηκε την 16 Ιουνίου 2012  5.559 μέτρα  219 μέτρα  Σάξον Πικ (Βορειοανατολική)Saxon Peak bivouac.com. Ανακτήθηκε την 16 Ιουνίου 2012  5.500 μέρα  80 μέτρα  Κουίν ΠικQueen Peak bivouac.com. Ανακτήθηκε την 16 Ιουνίου 2012  5.380 μέτρα  160 μέτρα  Καπέτ Πικ (Βορειοδυτική)Capet Peak (Northwest Peak) bivouac.com. Ανακτήθηκε την 16 Ιουνίου 2012  5.250 μέτρα  240 μέτρα  Καπέναρι Πικ Catenary Peak bivouac.com. Ανακτήθηκε την 16 Ιουνίου 2012  4097 μέτρα  397 μέτρα  Τέντι Πικ Teddy Peak bivouac.com. Ανακτήθηκε την 16 Ιουνίου 2012  3.959 μέτρα  456 μέτρα  

 Πρώτη αναρρίχηση 
Το 1922, ένας γεωλόγος πλησίασε το σύλλογο Αλπινιστών του Καναδά με την πρόταση ο σύλλογος να στείλει μια αποστολή στο βουνό για να φτάσει στην κορυφή για πρώτη φορά. Μια διεθνής αποστολής από Καναδούς, Βρετανούς και Αμερικανούς ορειβάτες σχηματίστηκε και αρχικά σχεδίασαν η προσπάθειά τους να γίνει το 1924 αλλά τελικά καθυστερήσεις λόγω χρηματοδότησης και προετοιμασίες ανέβαλαν το ταξίδι για το 1925. Η διεθνής αποστολή ορειβατών ξεκίνησε τη διαδρομή της τις πρώτες μέρες του Μαΐου, διασχίζοντας την ενδοχώρα από τον Ειρηνικό ωκεανό με τρένο. Μετά περπάτησαν 200 χιλιόμετρα μέχρις ότου έφτασαν 10 χιλιόμετρα από τον παγετώνα Λόγκαν όπου κατασκήνωσαν. Νωρίς το απόγευμα τις 23 Ιουνίου 1925, οι Άλμπερτ ΜακΚάρθι (αρχηγός), H.F. Lambart, Άλεν Καρπέ, W.W. Foster, N. Read και Άντι Τέιλορ έφτασαν πρώτοι στην κορυφή του βουνού. Χρειάστηκαν 65 ημέρες για να προσεγγίσουν του βουνό, σκαρφαλώσουν και γυρίσει πίσω όλοι τους σώοι και αβλαβείς.

 Παραπομπές 

Κατηγορία:Γιούκον
Κατηγορία:Βουνά του Καναδά